ONU: Peste 50.000 de ucraineni s-au refugiat în ţările vecine din cauza invaziei militare ruse.
În primele treizeci de ore de la invazia militară rusă, peste 50.000 de cetățeni ucraineni și-au părăsit țara. Cei mai mulţi au mers în Polonia şi în Republica Moldova. Conform Înaltului Comisariat ONU pentru Refugiaţi, aproximativ 100.000 de persoane şi-au părăsit casele de la începutul invaziei militare ruse, dar multe au rămas în Ucraina.
Peste 50.000 de cetăţeni ucraineni şi-au părăsit ţara, în primele treizeci de ore de la invazia militară rusă, anunţă Înaltul comisar ONU pentru Refugiaţi, Filippo Grandi, citat de CNN."Peste 50.000 de refugiaţi ucraineni şi-au părăsit ţara, cei mai mulţi mergând în Polonia şi în Republica Moldova, iar mulţi alţii se îndreaptă spre frontiere", a declarat Filippo Grandi."Mulţumim guvernelor şi popoarelor ţărilor vecine pentru că ţin frontierele deschise şi primesc refugiaţi", a subliniat Filippo Grandi.Conform Înaltului Comisariat ONU pentru Refugiaţi, aproximativ 100.000 de persoane şi-au părăsit casele de la începutul invaziei militare ruse, dar multe au rămas în Ucraina.